Diari Oficial de la Generalitat Valenciana


Sumari del DOGV 6911, del 27-11-2012 (2012/10039)

RESOLUCIÓ de 19 de novembre de 2012, de la Direcció General d'Innovació, Ordenació i Qualitat Educativa de la Conselleria d'Educació, Formació i Ocupació, per la qual es resol l'assignació de recursos econòmics a centres privats concertats que impartixen ensenyances d'educació infantil (2n cicle), educació primària i educació secundària obligatòria, per a l'aplicació de programes de compensació educativa en el curs 2012-2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6911

Data del DOGV
:   27-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10074


Data del document
:   19-11-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 19 de novembre de 2012, de la Direcció General d'Innovació, Ordenació i Qualitat Educativa de la Conselleria d'Educació, Formació i Ocupació, per la qual es resol l'assignació de recursos econòmics a centres privats concertats que impartixen ensenyances d'educació infantil (2n cicle), educació primària i educació secundària obligatòria, per a l'aplicació de programes de compensació educativa en el curs 2012-2013. [2012/10148]
La Llei Orgànica 2/2006, de 3 de maig, d'Educació, establix en l'article 60 que, a fi de fer efectiu el principi d'igualtat, les administracions educatives desenrotllaran accions de caràcter compensatori en relació amb les persones, els grups i els àmbits territorials que es troben en situacions desfavorables i proveiran els recursos econòmics i els suports necessaris per a això.
L'Orde de 4 de juliol de 2001, de la Conselleria de Cultura i Educació, va regular l'atenció a l'alumnat amb necessitats de compensació educativa (DOGV 17.07.2001).
En el desenrotllament d'esta orde, la Resolució de 2 d'abril de 2012, de la Direcció General d'Ordenació i Centres Docents (DOCV 13.04.2012), va convocar la sol·licitud dels programes de compensació educativa, junt amb els programes PROA i PASE, en una convocatòria única, que determinava els criteris i el procediment per a l'autorització de cada un dels programes en els centres.
Mitjançant la Resolució de 3 de setembre de 2012, de la Direcció General d'Innovació, Ordenació i Qualitat Educativa (DOCV 07.09.2012), de la Conselleria d'Educació, Formació i Ocupació, s'han autoritzat programes de compensació educativa a centres públics i privats concertats finançats amb fons públics que impartixen ensenyances d'educació infantil (2n cicle), educació primària i educació secundària obligatòria, així com els programes PROA i PASE, per al curs 2012-2013.
Per a poder fer front als gastos de funcionament dels centres privats concertats, que durant el curs 2012-2013 tenen autoritzat un programa de compensació educativa, és necessària una dotació econòmica dirigida a l'aplicació d'estos programes.
Tenint en compte la proposta de distribució de recursos realitzada per les direccions territorials d'Educació, Formació i Treball d'Alacant, Castelló i València, a través de la comissió designada a este efecte, i fent ús de les atribucions que em conferix la disposició final primera de l'Orde de 4 de juliol de 2001, resolc:
Primer
Concedir als centres privats concertats, que tenen autoritzat un programa de compensació educativa per la Resolució de 3 de setembre de 2012, de la Direcció General d'Innovació, Ordenació i Qualitat Educativa (DOCV 07.09.2012), els recursos econòmics que figuren en l'annex I a la present resolució, per a l'aplicació d'este programa.
Segon
L'ajuda per als centres privats concertats ascendix a la quantitat de 143.200 euros, dels quals 90.216 euros corresponen a l'últim quadrimestre de l'any 2012, i 52.984 euros correspondran als dos primers quadrimestres de l'any 2013.
La concessió dels dits recursos tindrà caràcter plurianual per al curs acadèmic 2012-2013 en aplicació de l'article 29 del Text Refós de la Llei d'Hisenda Pública de la Generalitat Valenciana. Per això, la dotació econòmica es realitza en les dos fases següents:
- Primera fase. Primer quadrimestre del curs 2012-2013.
Les ajudes corresponents al primer quadrimestre se sufragaran segons el que establix l'Orde 11/2012, de 28 de març, de la Conselleria d'Educació, Formació i Ocupació, per la qual es publica la línia pressupostària i es determinen els crèdits que han de finançar les ajudes als centres privats concertats i les dotacions econòmiques als centres públics que impartixen ensenyances de règim general d'educació infantil (2n cicle), educació primària i educació secundària obligatòria per al desenrotllament de projectes de compensació educativa (DOCV 13.04.2012).
- Segona fase. Segon i tercer quadrimestres del curs 2012-2013.
Per als centres privats concertats se sufragaran a càrrec del capítol IV, línia de subvenció T0072000 del programa 421.30, de l'exercici pressupostari per al 2013.
El finançament d'esta segona fase quedarà condicionada a l'existència de crèdit adequat i suficient per a atendre-la en la Llei de Pressupostos de la Generalitat Valenciana de l'any 2013.
Tercer
Els centres privats concertats rebran directament les corresponents ajudes a l'alumnat beneficiari dels programes de compensació educativa de la línia T0072000 fi de finançar els gastos de funcionament necessaris per a dur a terme els projectes d'educació compensatòria que s'impartix a este alumnat.
Per a la justificació de gastos derivats del desenrotllament dels programes de compensació educativa, en aplicació de la Resolució de 2 d'abril de 2012, de la Direcció General d'Ordenació i Centres Docents (DOCV 13.04.2012), els centres de règim privat concertat hauran de presentar els annexos II, III i IV de la present resolució, junt amb la documentació original o fotocòpia compulsada.
La justificació de gastos dels centres privats concertats es realitzarà en dos fases:
- Primera fase. Primer quadrimestre del curs 2012-2013.
La justificació de la quantitat corresponent al primer quadrimestre (recursos econòmics autoritzats en l'annex I de la present resolució), haurà de presentar-se en la Direcció General d'Innovació, Ordenació i Qualitat Educativa fins al 30 de novembre de 2012, segons els annexos II, III i IV i adjuntant la documentació original o fotocòpia compulsada. En cas de no presentar-se la justificació corresponent en el termini indicat, el beneficiari perdrà el dret a la subvenció.
- Segona fase. Segon i tercer quadrimestres del curs 2012-2013.
La justificació de la quantitat corresponent al segon i tercer quadrimestres (recursos econòmics autoritzats en l'annex I de la present resolució), haurà de presentar-se en la Direcció General d'Innovació, Ordenació i Qualitat Educativa entre el 29 de juny i el 6 de juliol de 2013, ambdós inclosos, segons els annexos II, III i IV i adjuntant la documentació original o fotocòpia compulsada. En cas de no presentar-se la justificació corresponent en el termini indicat, el beneficiari perdrà el dret a la subvenció.
Quart
Contra esta resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua notificació o publicació. Tot això de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.
València, 19 de novembre de 2012.- La directora general d'Innovació, Ordenació i Qualitat Educativa: Beatriz Gascó Enríquez.